जवाहरलाल नेहरू यूनिवर्सिटी (JNU) के प्रोटेस्ट में शामिल होने के बाद दीपिका पादुकोण (Deepika Padukone) और उनकी फिल्म 'छपाक' (Chhapaak) विवादों में आ गई है. इस बीच 'छपाक' को लेकर एक नया विवाद सामने आया है. सोशल मीडिया पर दावा क‍िया जा रहा था क‍ि असली घटना पर आधारित इस फिल्म में आरोपी का नाम और धर्म दोनों बदल दिया गया है. बुधवार को कई लोग इससे जुड़े ट्वीट कर इस फिल्‍म को न देखने की मांग भी कर रहे थे. इसके साथ ही गुरूवार सुबह से ही सोशल मीडिया पर कई लोग ये ट्वीट करने लगे कि सोशल मीडिया पर #BoycottChhapaak की वजह से फिल्‍म में बदलाव किया गया है. लेकिन अब जिन सेलि‍ब्रि‍टीज और मीडि‍या कर्मियों ने ये फिल्‍म देखी है, उन्‍होंने साफ कर दिया है कि इस फिल्‍म में कोई बदलाव नहीं किया गया है. यानी फिल्‍म में पहले से ही आरोपी का नाम और धर्म वही है, जो पहले था.







बुधवार को इस फिल्‍म का प्रीमियर मुंबई में हुआ जिसमें कई बॉलीवुड सितारे पहुंचे. इनमें से कुछ सितारों ने इस बात को साफ किया है कि फिल्‍म में आरोपी का नाम न तो बदला गया है और न ही उसके धर्म में किसी तरह का कोई बदलाव किया गया है.







एक्ट्रेस ऋचा चड्ढा ने एक ट्वीट के जरिए ये साफ भी किया है.

























इतना ही नहीं, बीजेपी के बाबुल सुप्रियो ने भी इस बात की सफाई देते हुए एक ट्वीट किया है.

























दीपिका पादुकोण (Deepika Padukone) की 'छपाक' (Chhapaak) एसिड अटैक सरवाइवर लक्ष्‍मी अग्रवाल की असली कहानी पर आधारित है, जिसपर नदीम खान नाम के एक शख्‍स ने एसिड फेंका था. लेकिन सोशल मीडिया पर मंगलवार को ये फैलाया जा रहा था कि फिल्‍म में आरोपी का नाम बदलकर 'नदीम' की जगह 'राजेश' किया गया है. जिसके बाद इस पूरे विवाद को धर्म से जोड़ दिया गया था. बीजेपी राज्‍यसभा सांसद सुब्रह्मन्‍यम स्‍वामी ने एक ट्वीट किया किया, 'अगर दीपिका पादुकोण ने आरोपी का नाम मुस्लिम से हिंदू किया है, तो ईशकरण दीपिका पादुकोण और प्रोड्यूसरों के खिलाफ एक लीगल नोटिस तैयार कर रहे है. आप इसे यहां फॉलो कर सकते हैं.' अपने इस ट्वीट में उन्‍होंने ईशकरण का ट्विटर हैंडल भी शेयर किया.

























इसी ईशकरण नाम के व्‍यक्ति ने ट्वीट कर ये खबर फैलाई है क‍ि फिल्‍म के मेकर्स ने रातों-रात फिल्‍म में आरोपी का नाम बदल दिया है. यानी जो नाम पहले 'राजेश' था उसे रातों-रात विरोध के बदल दिया गया है.

























हालांकि अब कई लोगों ने इसे साफ कर दिया है कि ये बता सरासर झूठ है.





































































बता दें कि ये फिल्‍म कल यानी 10 जनवरी को रिलीज हो रही है. इस फिल्‍म में दीपिका पादुकोण के साथ एक्‍टर विक्रांत मैसी नजर आएंगे.